section_heading: Sadržaj serije
paragraph_text: Godine 2003. Bobby Donnell napušta firmu nezadovoljan onime što je postao. Imenuje Eugenea kao starijeg partnera koji odluči da partnerima također imenuje Ellenor i Jimmyja, a daje ponudu i Lindsay (koja je otišla i otvorila vlastitu firmu) te suradnici Claire Wyatt. Sve to događa se na kraju sedme sezone kada je zbog pitanja budžeta televizijska mreža ABC odlučila uvelike smanjiti troškove i dati otkaz polovici glumačke postave. Upravo zbog toga osma sezona započela je sa smanjenom glumačkom postavom, a nikada do kraja serije nije objašnjeno što se dogodilo s likovima Lindsay, Claire, Rebeccom i Helen. Mnogi od gostujućih glumaca, uključujući sutkinju Zoey Hiller, također se više nisu vratili, premda ih se par (uključujući Robertu Kittleson) pojavilo u nekoliko epizoda tijekom osme sezone serije.